b'\n_START_ARTICLE_\nAleksander Aleksandrovi\xc4\x8d Ba\xc5\xa1ilov\n_START_SECTION_\n\xc5\xbdivljenje\n_START_PARAGRAPH_\nKon\xc4\x8dal je pa\xc5\xbeevsko \xc5\xa1olo in bil dodeljen carskemu dvoru, kjer je bil pa\xc5\xbe Katarine II. Velike in Pavla I. 29. januarja 1798 je bil preme\xc5\xa1\xc4\x8den s \xc4\x8dinom poro\xc4\x8dnika v Preobra\xc5\xbeenski polk, 20. oktobra 1800 je bil povi\xc5\xa1an v polkovnika ter 24. oktobra istega leta je postal adjutant Pavla I. Zaradi nedostojnega obna\xc5\xa1anja v javnosti (v gledali\xc5\xa1\xc4\x8du) je bil 9. februarja 1802 odstranjen z adjutantskega polo\xc5\xbeaja in bil dodeljen diplomatski slu\xc5\xbebi._NEWLINE_14. februarja 1802 je bil dodeljen Navaginskemu mu\xc5\xa1ketirskemu polku, a je \xc5\xbee 30. novembra istega leta zapustil voja\xc5\xa1ko slu\xc5\xbebo. Ponovno je bil aktiviran 3. decembra 1806 kot poveljnik Tambovskega mu\xc5\xa1ketirskega polka, s katerim se je leta 1807 bojeval proti Francozom. Junija 1809 je postal brigadni poveljnik, s katerim se je udele\xc5\xbeil avstrijske kampanje in bojev proti Turkom v Bolgariji. 14. junija 1810 je bil povi\xc5\xa1an v generalmajorja._NEWLINE_V veliki patriotski vojni je sodeloval vse do 15. maja 1813, ko je bil upokojen zaradi ran. Toda leta 1825 je bil ponovno aktiviran in dodan \xc5\xa1tabu moskovskega voja\xc5\xa1kega guvernerja. Ob pri\xc4\x8detku rusko-tur\xc5\xa1ke vojne (1828-29) je postal poveljnik mobilnega parka 2. armade._NEWLINE_Leta 1830 je postal senator z nazivom tajnega svetnika. Med aprilom 1831 in marcem 1832 je bil direktor stavbne komisije v Moskvi.'